kardosdrur/scandi-wiki huggingface dataset:
Robert Montgomerie

Robert Cecil Lindsay Montgomerie (15. februar 1880 – 28. april 1939) var en britisk fægter som deltog i de olympiske lege OL 1908 i London og OL 1912 i Stockholm.

Montgomerie vandt en sølvmedalje i fægtning under OL 1908 i London. Han var med på det britiske hold som kom på en andenplads, i holdkonkurrencen i kårde efter Frankrig. 

Fire år senere under OL 1912 i Stockholm vandt han en ny sølvmedalje på de britiske hold i holdkonkurrencen i kårde efter Belgien.

Kilder 

Fægtere fra Storbritannien
Deltagere for Storbritannien ved sommer-OL 1912
Edgar Seligman

Edgar Isaac Seligman (14. april 1867 i San Francisco – 17. september 1958 i London) var en britisk fægter som deltog i de olympiske lege OL 1908 i London og OL 1912 i Stockholm. Han deltog også i mellemlegene 1906 i Athen.

Seligman vandt en sølvmedalje i fægtning under OL 1908 i London. Han var med på det britiske hold som kom på en andenplads, i holdkonkurrencen i kårde efter Frankrig. 

Fire år senere under OL 1912 i Stockholm vandt han en ny sølvmedalje på de britiske hold i holdkonkurrencen i kårde efter Belgien.

Eksterne henvisninger 
 http://www.databaseolympics.com/players/playerpage.htm?ilkid=SELIGEDG01 

Fægtere fra Storbritannien
Personer fra San Francisco
Jøder fra Storbritannien
Deltagere for Storbritannien ved sommer-OL 1912
Erich Linemayr

Erich Linemayr (født 24. januar 1933, død 4. juni 2016) var en østrigsk fodbolddommer. Han dømte ved to VM i fodbold i 1974 og 1978. Han dømte også i EM 1980. I 1979 dømte han finalen i Mesterholdenes Europa Cup mellem Nottingham Forest og Malmö FF.

Karriere

VM 1978 
 11. juni 1978:  –  (gruppespil)

VM 1974 
 23. juni 1974:  –  3–0 (gruppespil)
 3. juli 1974:  –  0–1 (gruppespil)

EM 1980 
 18. juni 1980:  –  2–1 (gruppespil)
 21. juni 1980:  –  1–1, (9–8 på straffe, gruppespil)

Se også 
Liste over fodbolddommere der har dømt Champions League-finalen

Eksterne henvisninger 
http://www.weltfussball.de/schiedsrichter_profil.php?id=18653 

Fodbolddommere fra Østrig
Personer fra Linz
Dommere i VM i fodbold 1974
Dommere i VM i fodbold 1978
Rafael Ilyasov

Rafael Ilyasov (født 20. december 1973) er en usbekisk fodbolddommer, som dømmer i den usbekiske liga. Han blev aktiv som FIFA-dommer i 2001, og dømmer som linjedommer. Han har dømt et VM i fodbold i, 2010 hvor han var linjedommer afor Ravshan Irmatov fra Usbekistan. Hans første internationale kamp var kampen mellem  og  i 2001.

Fodbolddommere fra Usbekistan
Dommere i VM i fodbold 2010
Gábor Erős

Gábor Erős (født 5. september 1971 i Esztergom) er en ungarsk fodbolddommer, som dømmer i den ungarske liga. Han blev FIFA-dommer i 2003, og dømmer som linjedommer. Han har dømt et VM i fodobld, i 2010 hvor han var linjedommer for Viktor Kassai fra Ungarn. Han dømte også i Sommer-OL 2008.

Fodbolddommere fra Ungarn
Dommere i VM i fodbold 2010
Sant Julià de Lòria

Sant Julià de Lòria er en mindre by i Andorra med  indbyggere. Sant Julià de Lòria ligger i den sydlige del af fyrstendømmet og er beliggende i en kommune med samme navn.

Sant Julià de Lòria har flere landsbyer og bydele, deriblandt Bixessarri, Fontaneda, Aixovall, Auvinyà, Juberri, Nagol og Certers.

I landsbyen Aixovall ligger idrætsanlægget Camp d'Esports d'Aixovall.

For turister, der kommer i bil sydfra, er byens kæmpestore indkøbscenter noget af det første man ser, efter at have passeret grænseovergangen fra Spanien. Centret, der hedder River Centre Comercial, ligger vest for hovedlandevejen, der fører til hovedstaden Andorra la Vella.

Referencer

Eksterne henvisninger 
 Byens hjemmeside 
 Fotoside med indkøbscentret River Centre Comercial 

Andorras geografi
Byer
Mohamed Amanissi

Mohamed Amanissi (født 29. juli 1981) er en marokkansk amatørbokser, som konkurrerer i vægtklassen super-sværvægt. Amanissi har ingen større internationale resultater, og fik sin olympiske debut da han repræsenterede Marokko under Sommer-OL 2008. Her blev han slået ud i første runde af Zhang Zhilei fra Kina i samme vægtklasse. Han deltog også i VM i 2005 hvor han røg ud i første runde.

Eksterne henvisninger 
 2nd Qualifier 

Boksere fra Marokko
Danmark ifølge Bubber

Danmark ifølge Bubber er en dansk dokumentarserie vist på TV 2, hvor Bubber som vært tog rundt og besøgte forskellige kulturer og prøvede at leve med dem i nogle dage. Programmet blev udviklet af Eyeworks og Bubber. Programmet fik syv sæsoner inden det blev nedlagt den 12. december 2013 blev programmet nedlagt.

Seriens emner har blandt andet været dyresex, nazisme, porno, prostitution, Greenpeace, fængsler, evangelister, swingerklubber, transvestitter, mænd i dametøj og Thylejren, og i hvert program følger værten nogle mennesker, som på en eller anden måde er uden for normen.

Størstedelen af de medvirkende har været almindelige ukendte danskere, men blandt de mere kendte er liverollespillerne Claus Raasted, rapgruppen MFS og evangilisten Christian Hedegaard.

I forbindelse med et afsnit om Greenpeace-aktivister blev Bubber anholdt den 17. december 2009 ved Christiansborg i København, hvor de demonstrerede mod klimatopmødet 2009. Han blev dog løsladt dagen efter med alle sigtelser frafaldet, eftersom han ikke, som det tidligere havde været rapporteret, havde kravlet op i en lygtepæl, hvilket ville have været en overtrædelse af ordensbekendtgørelsen.

I 2011 modtog Bubber prisen som Bedste mandlige tv-vært ved TV Prisen.

Referencer

Eksterne henvisninger 
 

Danske tv-serier fra 2000'erne
Danske tv-serier fra 2010'erne
TV 2-serier
Ifølge Bubber
Fodbolddommere der har dømt Champions League-finalen

Fodbolddommere der har dømt Champions League-finalen er en komplet liste over fodbolddommere, der har dømt en finale i UEFA Champions League – en international europæisk fodboldturnering, der har været afholdt hvert år siden 1955 med den første finale i 1956. Indtil 1992 hed turneringen Mesterholdenes Europa Cup.

Se også 
 Liste over fodbolddommere der har dømt VM finalen
 Liste over fodbolddommere der har dømt EM finalen

Finalen
Lister over personer
UEFA Champions League
Lister relateret til sport
Redouane Bouchtouk

Redouane Bouchtouk (født 19. december 1976) er en marokkansk amatørbokser, som konkurrerer i vægtklassen let-fluevægt. Bouchtouk har ingen større internationale resultater, og fik sin olympiske debut da han repræsenterede Marokko under Sommer-OL 2004. Han repræsenterede også Marokko under Sommer-OL 2004, hvor han blev slået ud af Paulo Carvalho fra Brasilien i samme vægtklasse.

Eksterne henvisninger 
 2nd Qualifier 

Boksere fra Marokko
Hicham Mesbahi

Hicham Mesbahi (født 4. december 1980 i Casablanca) er en marrokansk amatørbokser, som konkurrerer i vægtklassen bantamvægt. Mesbahi har ingen større internationale resultater, og fik sin olympiske debut da han repræsenterede Marokko under Sommer-OL 2000, hvor han røg ud i anden runde. Det samme gjorde han da han repræsenterede Marokko under Sommer-OL 2004 i Athen, Grækenland. Han repræsenterede også Marokko under Sommer-OL 2008, hvor han blev slået ud i første runde af Khumiso Ikgopoleng fra Botswana i samme vægtklasse. Han vandt også afrikamesterskabet i boksning i 2002.

Eksterne henvisninger 
 http://www.sports-reference.com/olympics/athletes/me/hicham-mesbahi-1.html 

Boksere fra Marokko
Personer fra Casablanca
Taksensand Fyr

Taksensand Fyr (staves også Taxensand Fyr) er et fyrtårn drevet af Farvandsvæsenet, beliggende for enden af vejen Stenkobbel i den sydlige del af Nørreskoven på østsiden af øen Als.

Taksensand Fyr blev oprettet i 1905, da Sønderjylland var en del af Tyskland. Det var ved opførelsen et 32 m højt tårn, som ved en ombygning i 1953 blev kortet af til fyrets nuværende højde på 19 meter. Tårnet er rundt og hvidkalket, dog undtaget den bastante kampestenssokkel, der står i rå granit. I 1989 gennemgik fyret en gennemgribende restaurering.

Taksensand Fyr blev overtaget af det danske fyrvæsen ved genforeningen i 1920. Ved overtagelsen var fyret forsynet med linseapparat og glødenetsbrænder til petroleum, og der anvendtes jalousier til frembringelse af blinkene. Sidstnævnte konstruktion ændredes i 1923 til en rotator.

Fyret er placeret direkte på strandbredden og er skjult fra landsiden af skovbevoksning. Fra begyndelsen er der anlagt en stålbro fra skovkanten til tårnets grundsokkel, som muliggør en rundgang på sokkelplatformen. Overfor broindgangen befinder indgangsdøren til det hvidmalede tårn sig. Grundsokkelen består af mark og granitsten. 

I maj 1944 holdt 30 tyske soldater kystvagt ved fyrtårnet. Ved udgangen af 1944 var dette tal sunket til kun 7 mand. 

1989 gennemgik fyret en gennemgribende restaurering.

Taksensand fyrpasserbolig blev nedrevet i 1992. Boligen var næsten identisk med anlægget ved Nordborg Fyr. Fyrpasserassistentboligen nordvest for fyret er i nutiden et privat sommerhus.

Fyret kan ses i filmen I krig & kærlighed fra 2018. 

PostNord udgav den 16. maj 2019 en frimærkeserie, der viser fem danske fyrtårne, med Taksensand Fyr som den ene af de fem. Alle frimærker er i værdien 10 kr.

Eksterne henvisninger og kilder 

 Taksensand Fyr
 Kystvagt på Taksensand Fyr
 Kort
 Frimærket Taksensand Fyr
Fyrtårne i Danmark
Als
Etableret i 1905
Abdelillah Nhaila

Abdelillah Nhaila (født 2. december 1981) er en marokkansk amatørbokser, som konkurrerer i vægtklassen fluevægt. Nhaila har ingen større internationale resultater, og fik sin olympiske debut da han repræsenterede Marokko under sommer-OL 2008. Her blev han slået ud i første runde af Samir Mammadov fra Aserbajdsjan i samme vægtklasse.

Boksere fra Marokko
Tahar Tamsamani

Tahar Tamsamani (født 10. september 1980) er en marrokansk amatørbokser, som konkurrerer i vægtklassen letvægt. Tamsamani fik sin olympiske debut da han repræsenterede Marokko under Sommer-OL 2000, hvor han vandt en bronzemedalje. Han repræsenterede også Marokko under Sommer-OL 2004 og Marokko under Sommer-OL 2008, hvor han begge gange blev slået ud i første runde. Han vandt også afrikamesterskabet i boksning i 2003.

Eksterne henvisninger 
 http://www.sports-reference.com/olympics/athletes/ta/tahar-tamsamani-1.html 

Boksere fra Marokko
Gyöngyi Gaál

Gyöngyi Krisztina Gaál (født 29. juni 1975) er en ungarsk fodbolddommer. Hun har været FIFA-dommer siden 2002.

Kilder 

Fodbolddommere fra Ungarn
Dommere i VM i fodbold for kvinder
Tibor Vámos

Tibor Vámos (født 16. januar 1967) er en ungarsk fodbolddommer, som dømmer i den ungarske liga. Han blev FIFA-dommer i 2007, og dømmer som linjedommer. Han har dømt et VM i fodbold i, 2010 hvor han var linjedommer for Viktor Kassai fra Ungarn. Han dømte også i Sommer-OL 2008.

Fodbolddommere fra Ungarn
Dommere i VM i fodbold 2010
Christine Beck

Christine Beck (født 2. marts 1974) er en tysk fodbolddommer. Hun har været FIFA-dommer siden 2004.

Fodbolddommere fra Tyskland
Dommere i VM i fodbold for kvinder
Den gamle hule eg ved Århusbakken

Den gamle hule eg ved Århusbakken, også kaldet Albert Dams eg, var et egetræ, der stod i rabatten mellem cykelsti og gangsti på Århusvej i Silkeborg. Det blev fældet i 2011 og ved fældningen var det ikke muligt at fastslå træets alder, fordi der kun var en tynd skal tilbage af træet, og man derfor ikke kunne tælle årringene.

Myter 

En historie lader Svend Grathe bruge træet som skjulested for sine forfølgere. Det var efter slaget på Grathe Hede i 1157. Den beretning kan ikke være rigtig, fordi træet ville have været i sin ungdom og slet ikke hult.

En anden myte siger at det var det træ, der inspirerede H.C. Andersen til eventyret "Fyrtøjet". Det kan ikke være korrekt, da det blev skrevet i 1835, før H.C. Andersen havde besøgt Silkeborg.

Virkeligheden 

Et gammelt billede fra starten af sidste århundrede viser egen stadig ved magt, selv om det allerede da var hult.

I 1930'erne havde den stadig krone, men var hult og man kunne da stå i læ der, som i et skilderhus.

Til sidst var træet kun en ruin med enkelte store grene på en hul skal. Træet var støttet af kraftige barduner for at sikre det mod at vælte, og kommunen havde fjernet alle større grene af samme grund.

Træet kaldes også for Albert Dams eg: Albert Dam, som boede på Århusbakken, havde haft en drøm, om at han ville leve lige så længe som egen. Så han blev ved med at gå ud for at tale med den gamle eg, men tre gange blev han påkørt af bil, fordi han efterhånden hørte og så meget dårligt. Den sidste påkørsel var af en lastbil 2. september 1970 og den blev fatal, og han lå godt et halvt år i koma.

Rundt om træet er der i dag selvsåede store ege. Givet afkom af den gamle eg, klar til at tage over, når Albert Dams eg ikke kan mere. 7. september 2011 blev den fældet, da den var gået ud.

Et smukt minde 

Som et smukt minde er egen efter fældning blevet lagt i skovbrynet til glæde for insekter og svampe. Og Tonny Hørning, der som ung havde mange samtaler med Albert Dam under egen, har doneret en ny eg og en bronzestol.

Kilder og referencer 
Den gamle hule eg ved Århusbakken – Naturstyrelsen 
 Robert Henningsson: Konditor Mose i Midterp , Ordkide, nr. 9, 2005
 Gader og veje i Silkeborg: Piphøj – Århusbakken 

Navngivne træer i Danmark
Silkeborg
Bruno Julie

Bruno Julie (født 11. juli 1978) er en mauritisk amatørbokser, som konkurrerer i vægtklassen bantamvægt. Julies største internationale resultat er en bronzemedalje fra Sommer-OL 2008 i Beijing, Kina. Han vandt en sølvmedalje ved Commonwealth Games i 2006 i Melbourne. Han repræsenterede Mauritius under Sommer-OL 2008 hvor han vandt en bronzemedalje efetr at have tabt i semifinalen mod Zou Shiming fra Kina.

Eksterne henvisninger 
 africa games 

Boksere fra Mauritius
Olympiske bronzemedaljevindere fra Mauritius
Medaljevindere ved sommer-OL 2008
Boksere ved sommer-OL 2008
Gauja Nationalpark

Gauja Nationalpark () i Vidzeme er et Natura 2000-område og den største nationalpark i Letland med et areal omfattende 91.745 hektar, som strækker sig fra det nordøstlige Sigulda til det sydvestlige Cēsis langs Gaujas floddal, hvoraf nationalparkens navn oprinder. Gauja Nationalpark blev indviet den 14. september 1973, og administration af nationalparken foregår fra Sigulda.

Nationalparken er i særdeleshed kendt for sine sandstensklipper, som opstod under den devonske tidsalder. Disse sandstensklipper når nogle steder op på 90 m.o.h. langs Gaujas bredder. Den sydvestlige del af nationalparken benyttes hovedsageligt som fritidsfacilitet, hvorimod den nordøstlige del af nationalparken har en strengere beskyttelse. Nationalparkens område havde tidligere tilnavnet "Livlands Schweiz" og turister begyndte at tage på udflugter dertil i slutningen af det 19. århundrede.

Udover byerne Cēsis og Sigulda ligger Līgatne med Līgatnes naturstier også i nationalparken, og Valmiera ligger tæt på den nordligste del. Nationalparken rummer også seværdigheder som Zvārteklippen, Gutmanhulen, Turaida Borg, Lielstraupe, som er kendt for sin kirke og sit slot, og den historiske Ungurmuiža herregård. 47 procent af nationalparkens territorie består af skov, for det meste gran- og fyreskov, dog inklusive noget løvfældende vækst. Af de utallige søer i nationalparken er Ungurssøen den største.

Kildehenvisninger

Eksterne henvisninger 
 Gauja Nationalparks hjemmeside  

Nationalparker i Letland
Etableret i 1973
Gerd Stub Andersen

Gerd Stub Andersen (10. november 1918 i Stavanger – 17. april 2011) var en norsk modstandskvinde, som var aktiv i i Osvald-gruppen. Hun gik under dæknavnet Sara. 

Andersen voksede opp i en fattig familie. Faren var alkoholiseret, og moren forsøgte sig med flere jobs. Andersen blev tidligt fagorganiseret, og var aktiv i AUF før krigen.

Tidligt i sin ungdom mødte hun Rolf Sunnås. De blev senere gift og bosatte sig i en toværelses lejlighed i Sars'gate 66 ved Carl Berners plass i Oslo.

I 1942 måtte Sunnås flytte til Sverige, og ægteskabet blev afsluttet. Fra da af blev lejligheden et af de centrale mødesteder for Osvaldgruppen. Der opbevarende hun tyske og norske uniformer, udstyr til at fremstille ID-papirer, våben og sprængstoffer. I lejligheden blev gruppens sprængning af Sørlandsbanen (7. oktober 1943) og sprængningen af transportfabrikken Per Kure i Oslo (1. juni 1944) planlagt.

I 1949 giftede hun sig med en af de andre deltagere i Osvaldgruppen, Roar Stub Andersen. I København uddannede hun sig som børneværnspædagog, og indenfor dette fagområde gjorde hun senere en stor indsats i Hurum. Hun grundlagde Sætre børnehave, og arbejdede i børneværnet i Norge i 20 år, otte af dem som leder. I fire år var hun leder i Hovedudvalget for social omsorg i kommunen.

Kilder 

Medlemmer af Osvald-gruppen
Flerledsmekanisme

En flerledsmekanisme er en serie af stive pinde eller stænger forbundet med led til at udgøre en lukket kæde, eller en serie af lukkede kæder. Hver pind har to eller flere led, og leddene har forskellige frihedsgrader som tillader pindenes bevægelse.  Flere sammensatte pinde og led kaldes en mekanisme hvis to eller flere pinde er bevægelig med hensyn til en fastlåst pind. Flerledsmekanismer designes sædvanligvis til at modtage et mekanisk input og omsætte denne til et andet output, med formålet at ændre bevægelsen, hastigheden, acceleration og/eller anvende gear.

En flerledsmekanisme som er designet til at være stationær kaldes en mekanisk struktur. Eksempel en trekantrand eller en pyramidekant.

Historie

Flerledsmekanismer er fundamentale komponenter i et maskindesign, og på trods af det var mange flerledsmekanismer dårligt forstået eller ikke opfundet før det 19. århundrede. Betragt en pind: Den har 6 frihedsgrader, 3 af dem er translationer og har centrum i pinden, de andre 3 er rotationer. Når pinden puffes ind under en sten og et støttepunkt er pinden begrænset til bestemte bevægelser, fungerende som en vægtstang til at løfte stenen. Når flere pinde og led tilføjes på forskellige måder kan deres samlede bevægelser styres yderligere. Meget komplicerede og præcise bevægelser kan designes med en flerledsmekanisme med kun få dele. 

Den industrielle revolution var flerledsmekanismernes guldalder. Matematik, ingeniørvidenskab og fremstillingsvirksomhed fremskridt tilvejebragte både behovet og muligheden til at skabe nye mekanismer. Mange simple mekanismer som synes indlysende i dag krævede nogle af æraens største hjerner at skabe. Leonhard Euler var en af de første matematikere som forskede i flerledsmekanisme syntese, og James Watt arbejdede meget hårdt på at opfinde Watt flerledsmekanismen til at bevæge hans dampmaskines stempel. Chebyshev arbejdede på flerledsmekanisme design i over tredive år, hvilket ledte ham til hans arbejde på polynomier.
 
Nye flerledsmekanisme opfindelser, designet grundet behov, var afgørende ved tøjproduktion, effektudveksling og hastighedsregulering. Selv det at få en mekanisme til at producere præcis retlinjet bevægelse, uden en mekanisk reference, tog år at løse.

Referencer

Litteratur

Eksterne henvisninger

KMODDL  online bibliotek af flerledsmekanismer
Linkage calculations 
Java animated linkages 
Gif animated linkages 
Introductory linkage lecture
 Hartenberg, R.S. & J. Denavit (1964) Kinematic synthesis of linkages , New York: McGraw-Hill, online link from Cornell University.
How to Draw a Straight Line , historical discussion of linkage design from Cornell University
Balkan Brass Battle

Balkan Brass Battle er et studiealbum udgivet af det serbiske roma Balkan brassband Boban & Marko Marković Orchestra og det rumænske roma Balkan brassband Fanfare Ciocărlia. Albummet er indspillet i 2011 i Pensiune Dracula i Bukarest i Rumænien. Producere er Henry Ernst og Marc Elsner. Albummet blev udgivet den 20. maj 2011 på Asphalt Tango Records.

Sporliste

Kildehenvisninger 

Album fra 2011
Album fra Rumænien
Album fra Serbien
Lars Henrik Gam Madsen

Lars Henrik Gam Madsen (født 1970) er professor i formueret ved Juridisk Institut, Aarhus Universitet.

Lars Henrik Gam Madsen blev cand.jur. i 1996 og var fra 1996 til 2006 ansat i advokatfirmaet Bech-Bruun (oprindeligt Aros Advokater) i afdelingen for Mergers & Acquisitions (Venture Capital) med speciale i generel kontraktsret og transaktioner. Han var i 2005 medforfatter på en bog om spaltning. I 2006 blev han ansat som kandidatstipendiat ved Juridisk Institut, Aarhus Universitet, hvorfra han i 2008 erhvervede ph.d.-graden på afhandlingen Modregning med uklare krav. Lars Henrik Gam Madsen blev dr.jur. i 2021, hvor han forsvarede sin afhandling Virksomhedspant, fordringspant og pantsætningsforbud. Han har desuden publiceret en række formueretlige artikler og bøger. 

Lars Henrik Gam Madsen er som den første tre år i træk (2008-2011) blevet kåret som årets underviser af de jurastuderende ved Aarhus Universitet.
Lars Henrik Gam Madsen blev kåret som årets underviser på School of Business and Social Sciences i 2013.

Referencer 

Jurister fra Danmark
Ansatte ved Aarhus Universitet
Professorer fra Aarhus Universitet
Faglitterære forfattere fra Danmark
Dansksprogede forfattere fra Danmark
Marianne Holdgaard

Marianne Holdgaard (født 1966) er professor i familie- og arveret ved Juridisk Institut, Aalborg Universitet. Marianne Holdgaard erhvervede ph.d.-graden i 1998 på afhandlingen "Modafhøring af vidner". Marianne Holdgaard har publiceret bøger og artikler inden for menneskeret og familie- og arveret.

Reference

Noter 

Jurister fra Danmark
Faglitterære forfattere fra Danmark
Ansatte ved Aalborg Universitet
Dansksprogede forfattere fra Danmark
Professorer fra Aalborg Universitet
Kulturværdiudvalget

Kulturværdiudvalget er nedsat i henhold til Lov om sikring af kulturværdier i Danmark (Kulturværdiloven) og sorterer under Kulturministeriet. Udvalget holder øje med danske kunst- og bogauktioner og andre salg af kulturværdigenstande og kan nedlægge forbud mod udførsel af landet, hvis udvalget skønner, at en given genstand har stor eller unik kunst- eller kulturhistorisk betydning for Danmark. Såfremt udvalget nedlægger udførselsforbud, er udvalget forpligtet til at erhverve genstanden til markedsprisen. Hvis der er tale om en udenlandsk køber, kan denne også vælge at lade genstanden forblive i landet, men stadig være ejer, eller alternativt sælge den inden for landets grænser.

Der skal søges om tilladelse, hvis man ønsker at udføre: kulturgenstande fra tiden før 1660, kulturgenstande, som er ældre end 50 år (og som har en værdi på 163.000 kr. eller mere) og fotografier (uanset alder), hvis de har en værdi på 30.000 kr. eller derover. Der vil blive givet tilladelse til udførsel af disse genstande, medmindre de er af afgørende betydning for den nationale kulturarv. I helt særlige tilfælde kan kulturministeren bestemme, at loven også skal gælde andre kulturgenstande. I visse tilfælde er dansk kulturarv udført af landet og udvalget set sig tvunget til at udstede udførselstilladelse, efter ikke at have kunnet tilbageerhverve i tide pga. manglende midler.

Kulturværdiudvalget består i henhold til loven af 5 medlemmer, hvoraf 4 af medlemmerne sidder ex officio, dvs. i kraft af deres stillinger som chefer for de 4 nationalinstitutioner på området. Det sidste medlem er lederen af et ikke-statsligt museum, som udpeges af kulturministeren for 4 år ad gangen. Medlemmerne er direktøren for Nationalmuseet, rigsarkivaren, direktøren for Statens Museum for Kunst, direktøren for Det Kongelige Bibliotek samt direktøren for Det Nationalhistoriske Museum.

Udvalgets sekretariat er placeret på Det Kongelige Bibliotek.

Kulturværdiudvalget har ingen bevilling på Finansloven, så udvalget er afhængig af midler fra private fonde eller af kulturinstitutionernes egne bevillinger, når genstande skal erhverves.

Udførselsforbud 
Ved udgangen af 2017 var to udenlandsk privatejede malerier, som alle befinder sig i Danmark, belagt med udførselsforbud, de er udlånt til Nivaagaards Malerisamling:

Erhvervelser 
Eksempler på erhvervelser købt af Kulturudvalget:
{|
|-valign="top"
|

Derudover har Kulturværdiudvalget erhvervet andre kulturarvs stykker som antikviteter, arkæologiske genstande, bøger og manuskripter, malerier, samlinger, et skib og spejle.

Referencer

Eksterne henvisninger 
 Kulturværdiudvalgets hjemmeside

Danske myndigheder
Etableret i 1987
Dansk kultur
Kulturarvsorganisationer
Gearing (flertydig)

Gearing har flere betydninger:
 Gearing – den oprindelige betydning – mekaniske gearudveksling.
 Gearing (investering)